Мінск - сталіца Беларусі, адміністрацыйны цэнтр Мінскай вобласці і Мінскага раёна, у склад якіх не ўваходзіць, паколькі з'яўляецца самастойнай адміністрацыйна-тэрытарыяльнай адзінкай з асаблівым (сталічным) статусам. Мінск гэта найбуйнейшы транспартны вузел, палітычны, эканамічны, культурны і навуковы цэнтр Беларусі. У Мінску знаходзіцца штаб-кватэра СНД. Мінск гэта дзевяты па колькасці насельніцтва (без уліку прыгарадаў) горад у Еўропе. Горад Мінск размешчаны недалёка ад геаграфічнага цэнтра Беларусі і стаіць на рацэ Свіслачы.